A mayoría d'as carreteras ucrainesas no han estato esviellatas dende a epoca sovietica, y por tanto son prou antigas. O gubierno d'Ucraína s'ha compromeso a construir bells 4.500 km d'autopistas antis de l'anyo 2012. En total o rete actual de carreteras en Ucraína ye de 164.732 km. O ferrocarril chuga un important papel en a conexión entre as prencipals arias urbanas, puertos, zonas industrials y os países vecins. A mayor concentración de vías ferrias se troba en a rechión de Donbas. A tamas d'isto a cantidat de mercancías transportatas por ferrocarril descendió en un 7,4% en 1995 en comparación con 1994, manimenos Ucraína contina estando un d'os países con mayor numero d'usuarios de ferrocarril d'o mundo. A cantidat total de vías de ferrocarril en Ucraína ye de 22.473 km, d'os quals bells 9.250 km son electrificatos.